text: 10.000 påskeæg på æbletræet
  04 april 2012 kl. 15.27
  2000 påskeæg i en have i Højer er slået: I den tyske by Saalfeld sætter en 76-årig mand og hans familie 10.000 håndmalede påskeæg på et gammelt æbletræ. Se træet i TV SYD.
  
  Volker Kraft i den østtyske by Saalfeld begyndte at dekorere familiens nyplantede æbletræ for 47 år siden. Dengang kom der 18 æg på. 
  I takt med at træert er vokset, har Volker Krafts kone pustet æg, som deres børn har malet.
  - Nu har vi nået 10.000 - og der kommer ikke flere. Vi har ikke plads til at opbevare dem, siger Volker Kraft.
  